## Návrh

## VYHLÁŠKA

## Ministerstva spravodlivosti Slovenskej republiky

## z ........... 2014

**ktorou sa dopĺňa vyhláška Ministerstva spravodlivosti Slovenskej republiky č. 25/2004 Z. z., ktorou sa ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť, v znení vyhlášky č. 563/2004 Z. z., 150/2007 Z. z., 656/2007 Z. z., 231/2010 Z. z., 98/2012 Z. z., 291/2012 Z. z., 148/2013 Z. z., 399/2013 Z. z.**

Ministerstvo spravodlivosti Slovenskej republiky podľa § 14 ods. 1 zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva spravodlivosti Slovenskej republiky č. 25/2004 Z. z., ktorou sa ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť, v znení vyhlášky č. 563/2004 Z. z., 150/2007 Z. z., 656/2007 Z. z., 231/2010 Z. z., 98/2012 Z. z., 291/2012 Z. z., 148/2013 Z. z., 399/2013 Z. z., sa dopĺňa takto:

**1**. V § 24 odsek 4 sa za písmeno c) vkladajú písmená d) a e), ktoré znejú:

„d) čestné vyhlásenie navrhovateľa, že na majetok zanikajúcej spoločnosti nebolo začaté konkurzné konanie. Podpis navrhovateľa musí byť úradne osvedčený,

e) ak bol na majetok zanikajúcej spoločnosti vyhlásený konkurz, súhlas správcu so splynutím spoločnosti.“

**2.** V § 25 odsek 4 sa za písmeno d) vkladajú písmená e) a f), ktoré znejú:

„e) čestné vyhlásenie navrhovateľa, že na majetok zanikajúcej spoločnosti ani na majetok nástupníckej spoločnosti nebolo začaté konkurzné konanie. Podpis navrhovateľa musí byť úradne osvedčený,

f) ak bol na majetok zanikajúcej spoločnosti alebo nástupníckej spoločnosti vyhlásený konkurz, súhlas správcu so zlúčením spoločnosti.“

**3.** V § 26 odsek 5 sa za písmeno c) vkladajú písmená d) a e), ktoré znejú:

„d) čestné vyhlásenie navrhovateľa, že na majetok zanikajúcej spoločnosti nebolo začaté konkurzné konanie. Podpis navrhovateľa musí byť úradne osvedčený,

e) ak bol na majetok zanikajúcej spoločnosti vyhlásený konkurz, súhlas správcu s rozdelením spoločnosti.“

**4.** V § 26 odsek 6 sa za písmeno d) vkladajú písmená e) a f), ktoré znejú:

„e) čestné vyhlásenie navrhovateľa, že na majetok zanikajúcej spoločnosti ani na majetok nástupníckej spoločnosti nebolo začaté konkurzné konanie. Podpis navrhovateľa musí byť úradne osvedčený

f) ak bol na majetok zanikajúcej spoločnosti alebo nástupníckej spoločnosti vyhlásený konkurz, súhlas správcu s rozdelením spoločnosti splynutím.“

**Čl. II**

Táto vyhláška nadobúda účinnosť 1. januára 2015.

**Tomáš Borec v. r.**